b'\n_START_ARTICLE_\nBerliini Maria kirik\n_START_PARAGRAPH_\nBerliini Maria kirik (saksa St. Marienkirche, Marienkirche) on kirik Beriini s\xc3\xbcdalinnas. Algselt oli tegu katoliku kirikuga, protestantlikust reformatsioonist alates aga on see luterlik kirik. Kirik asub Karl-Liebknecht-Stra\xc3\x9fe (endine Kaiser-Wilhelm-Stra\xc3\x9fe) \xc3\xa4\xc3\xa4res Alexanderplatzi l\xc3\xa4hedal teletorni vahetus l\xc3\xa4heduses. Kiriku ees asub Martin Lutheri kuju._NEWLINE_Kiriku rajamise t\xc3\xa4pne aeg ei ole teada, kuid saksa kroonikates on teda esmakordselt mainitud aastal 1292. Arvatavasti ehitati kirik 13. sajandi esimesel poolel. Kirik on Berliini vanim kirik, milles peetakse jumalateenistusi, ning on vanuselt teine kirik selles linnas. Vanim kirik Berliinis on t\xc3\xa4nap\xc3\xa4eval \xc3\xbcksnes muuseumina tegutsev Nikolai kirik (Nikolaikirche)._NEWLINE_Kiriku vanimad osad on tehtud graniidist, enamus aga tellistest. Teises maailmas\xc3\xb5jas sai kirik r\xc3\xa4ngalt kannatada ning ehitati p\xc3\xa4rast s\xc3\xb5da peaaegu t\xc3\xa4ielikult uuesti.'